آذربایجانین امک و اها‌لی‌نین سوسیال مدافعه‌سی ناظرلیگی طرفین‌دن ساغلام‌لیق ایمکان‌لاری محدود 25 اوشاق والدین‌لرین‌دن بیری ایله برابر تورکیه‌یه معالیجه‌یه گؤندریلدی.
حیدر علی یف اولوسلارآراسی هاوا لیمانین‌دان یولا سالینان اوشاق‌لارین والدین‌لری آذربایجان پرزیدنتی ایلهام علی یف‌ین اوشاق‌لارین سوسیال مدافعه‌سینه، هابئله ساغلام‌لیق ایمکان‌لاری محدود اوشاق‌لارین طبی - سوسیال رئابیلیتاسیاسینا، اونلارین جمعیته اینتقراسیاسینا دقت و قایغی‌سین‌دان راضی‌لیقلا بحث ائتدیلر. اونلار اؤلادلاری‌نین خاریجده معالیجه‌‌سی‌نین تشکیلینه گؤره دؤولت باشچی‌سینا مینتدارلیق‌لارینی بیلدیردی‌لر.
نازیرلیگین علیل‌لرین سوسیال مدافعه‌سی سیاستی شعبه‌سی‌نین مودیری سادای عبدالله یف علیل‌لیگی اولان شخص‌لرین و ساغلام‌لیق ایمکان‌لاری محدود اوشاق‌لارین طبی-سوسیال رئابیلیتاسیاسی ایستیقامتینده تدبیرلرین اوغورلا داوام ائتدیریلدیگینی بیلدیردی: " بو ایلین کئچن دؤورونده بو طبقه‌لردن اولان 105 نفرین، او جمله‌دن 70 نفر علیل‌لیگی اولان شخصین و 35 نفر ساغلام‌لیق ایمکان‌لاری محدود اوشاغین خاریجده تخصص‌لاشمیش مرکزده معا‌لیجه‌سی تشکیل ائدیلدی. حاضردا گؤندریلن شخص‌لر تورکیه‌نین دنیزلی بؤلگه‌سیندکی نوبل طب مرکزینده بئش اولدوزلو هتلده یئرلش‌دیریله‌جک‌لر. اورادا متخصص حکیم -رئابیلیتولوق‌لار طرفین‌دن همین بؤلگه‌نین طبیعی معا‌لیجه‌وی متدلاردان ‌ایستیفاده ائدیلمکله اوشاق‌لار فایدالی فیزیوتراپوتیک معالیجه پروسه دورلارینا جلب اولونا‌جاق‌لار. بونونلا یاناشی، اورادا اولدوق‌لاری مدت‌ده همین اوشاق‌لاری یانیندا اولان والدین‌لرین ده ایلک دفعه اولا‌راق رئابیلیتاسیا تدبیرلرینه جلب اولونماسی تامین ائدیله‌جک".
